Document ID: 31999R0684

31999R0684
L 086/6
SLUŽBENI LIST EUROPSKE UNIJE
29.03.1999.
UREDBA KOMISIJE (EZ) br. 684/1999
od 29. ožujka 1999.
o izmjeni Uredbe (EZ) br. 1484/95 o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2771/75 od 29. listopada 1975. o zajedničkoj organizaciji tržišta jaja (1), kako je zadnje izmijenjena Uredbom Komisije (EZ) br. 1516/96 (2), a posebno njezin članak 5. stavak 4. i članak 15.,
uzimajući u obzir Uredbu Vijeća (EEZ) br. 2777/75 od 29. listopada 1975. o zajedničkoj organizaciji tržišta mesa peradi (3), kako je zadnje izmijenjena Uredbom Komisije (EZ) br. 2916/95 (4), a posebno njezin članak 5. stavak 4. i članak 15.,
uzimajući u obzir Uredbu Vijeća (EEZ) br. 2783/75 od 29. listopada 1975. o zajedničkom sustavu trgovine za ovalbumin i laktalbumin (5), kako je zadnje izmijenjena Uredbom (EZ) br. 2916/95, a posebno njezin članak 3. stavak 4. i članak 10.,
budući da je Uredba Komisije (EZ) br. 1484/95 (6) bila nedavno izmijenjena i dopunjena Uredbom (EZ) br. 493/1999 (7) u skladu s odlukom donesenom u okviru Svjetske trgovinske organizacije da se dodatne carine obvezno odrede na temelju uvozne cijene CIF; budući da se članak 4. stavak 2. i članak 6. te Uredbe moraju također izmijeniti u skladu s tom odlukom;
budući da je potrebno izmjene primijeniti što je prije moguće;
budući da su mjere predviđene ovom Uredbom u skladu s mišljenjem Upravljačkog odbora za meso peradi i jaja,
DONIJELA JE OVU UREDBU:
Članak 1.
Uredba (EZ) br. 1484/95 mijenja se kako slijedi:
1.
članak 4. stavak 2. se briše;
2.
u članku 6., „propisano u Prilogu I.” zamjenjuje se s „iz članka 1.”
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje od 25. ožujka 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. ožujka 1999.

Labels: 2
3
17
15